Bielorrusia

Bielorrusia, oficialmente República de Bielorrusia (que significa Rusia Blanca), ye un estáu d'Europa que, hasta 1991, formó parte de la Xunión Soviética. Llenda al norte con Lituania y Letonia, al este con Rusia, al sur con Ucraína y al oeste con Polonia.

 Historia 
La actual población eslava de Bielorrusia afitóse ehí ente los sieglos VI y VIII. El nacimientu de la Bielorrusia d'anguaño remóntase al sieglu XIII, cuando los sos poblaores eslavos llibráronse la ocupación tártara y de la invasión de los Cruzaos bálticos, per duana de la orografía de la rexón, llarada de banzaos. 

Los territorios bielorrusos foron el gruesu del nuevu Gran Ducáu de Lituania. El 2 de febreru de 1386, cuando'l Gran Duque lituanu Jogaila de la dinastía Jagiellon foi coronáu rei de Polonia, el Gran Ducáu xunióse a Polonia baxo un monarca. Entamó a fortalecese una clas de terratenientes polacos y católicos que dexó a los campesinos nuna situación de servidume. Tiempu dempués el territoriu taba dixebráu en tres estayes, Moscovia, Polonia y Letonia. 

Nel sieglu XVIII Rusia apoderóse de Bielorrusia. Nel sieglu XX entamó l'éxodu de bielorrusos darréu de la probitú crónico del país. Tres de la Revolución Rusa de 1917, al final de la ocupación alemana durante la Primer Guerra Mundial, el 25 de marzu de 1918, los bielorrusos declararon la so independencia per primer vegada, pero la República Nacional Bielorrusa (Беларуская Народная Рэспубліка) nun duró muncho y nun pudo siguir siendo independiente. (Na Bielorrusia d'anguaño, la independencia de la BNR nun se tien como un fechu d'importancia, pero la oposición al presidente Lukashenko celebra'l 25 de marzu añalmente.) Pol tratáu de Riga (1920-1921) Bielorrusia quedó dixebrada ente Rusia y Polonia. 

Yá na II Guerra Mundial, Alemaña ocupó y afaró'l país, desaniciando toa mena d'industria, chabiscando a la población, espropiando les ganaderíes y dexando a perder les tierres. 

En 1991 Bielorrusia algamó la independencia: El 8 d'avientu de 1991, los líderes de Rusia (Boris Yeltsin), Ucraína (Leonid Kravchuk), y Bielorrusia (Stanislav Shushkévich) aconceyáronse en Belavezhskaya Pushcha (Bielorrusia), pa emitir una declaración pola que la XRSS foi disuelta y reemplazada pola Comunidá d'Estaos Independientes (CEI). Llueu, Bielorrusia convirtióse nuna república independiente tanto de Rusia como de la CEI. 

 Política 
La mena de gobiernu ye'l d'una República presidencialista. Bielorrusia adoutó una constitución democrática el 15 de marzu de 1994, pola qu'afitaba la mena de gobiernu republicanu presidencialista con un parllamentu de 360 diputados (reducíos en 1995 a 198). Anguaño mantién una cámara alta ensamada por 64 curules, de los que 56 son elixíos poles asamblees rexonales y 8 pol presidente de la nación. La cámara baxa o de representantes cunta con 110 diputaos.

El poder executivu ye exercíu por un presidente, un vicepresidente y un primer ministru.

 Organización político-alministrativa 

Archivu:Subdivisions of Belarus.png

Anguaño Bielorrusia dixébrase en 6 rexones denomaes voblaść y una rexón especial: la capital Minsk.

 Minsk
 Provincia de Brest - centru alministrativu: Brest 
 Provincia de Gómel - centru alministrativu: Gómel
 Provincia de Grodno - centru alministrativu: Grodno
 Provincia de Maguilov - centru alministrativu: Maguilov
 Provincia de Minsk - centru alministrativu: Minsk
 Provincia de Vítebsk - centru alministrativu: Vítebsk

Al empar, les rexones dixébrense en distritos.

 Xeografía 
La República de Bielorrusia ta allugada al este del continente européu y arrodiada per Rusia, Lituania, Letonia, Polonia y Ucraína.

Ye un estáu llanu ensembre: el so máximu altor nun algama los 300 m.

El país dixébrase en tres rexones o estayes xeográfiques bien nidies: la del norte, llarada de llagos glacióxenos; la meseta enviescada central; y la parte meridional, enforma pantanosa y despoblada dafechu, denomada Pantanos de Prypett.

Esisten en Bielorrusia más de 4000 llagos, pantanos y ríos que cubren el 20% de la superficie del país.

 Ciudaes 
Las principales ciudaes son:
 la capital Minsk, 1.666.000 hab.
 Gómel 517.300 hab.
 Maguilov, 369.000 hab.

 Economía 

 Llingua 
La llingua oficial ye'l bielorrusu, polo menos sobro'l papel, darréu que'l rusu ye cooficial otra vegada dende 1995.

 Demografía 
Bielorrusia ye étnicamente homoxénea: ta poblada principalmente por bielorrusos (81,2%), rusos (11,4%), polacos (3,9%), ucraínos (2,4%) y otros (lituanos, letones, xitanos) (1,1%) (2001).

 Referencies 

 Enllaces esternos 

*